Eesti meistrivõistluste mängud toimuvad 6.-7. mail 2023. Mängupaigaks on taas Räpina. Üksikmängu algusaeg on laupäeval kell 12, paarismängu algusaeg laupäeval kell 15 (või pisut hiljem), mõlemad mängud toimuvad eeldatavalt Sillapää lossi saalis. Üksikmängu koostajateks on Madis Hurt, Jaak Sõnajalg jt, paarismängu paneb kokku Priit Naruskberg abilistega.
Võistkonnamäng (koostajad Kaarel Silmato, Tõnis Poom jt Väärispuupead) algab pühapäeval umbes kell 11.30, pärast kell 11 algava Eesti Mälumänguliidu üldkoosoleku lõppu. Võistkonna koosseis on kuni 4 mängijat. Kõik võistkonnad, mille koosseisu ei kuulu ühtegi 15 viimasel aastal (2008 või hiljem) EMV individuaal-, paaris- või võistkonnamängus medali võitnud mängijat, osalevad automaatselt ka B-liiga arvestuses. B-liiga võitjatele on samuti medalid ning parimatele auhinnad.
Osavõtutasu ja muud detailid selguvad peatselt.